Thabo Bester: Tydlyn wys regering weet al lank van ontsnappingThabo Bester tydens sy verhoor meer as tien jaar gelede. (Foto: Verskaf) Deur Daniel Steyn en Marecia Damons, GroundUp Die tydlyn van gebeure ná die ontsnapping van die reeksverkragter en veroordeelde moordenaar Thabo Bester wys dat regeringsamptenare al maande lank geweet het dat Bester op vrye voet is en nie in sy sel doodgebrand het soos voorheen aangevoer is nie. Tydens ŉ vergadering op 18 Oktober verlede jaar het die Suid-Afrikaanse Polisiediens (SAPD) die departement van korrektiewe dienste en die regterlike inspektoraat vir korrektiewe dienste in kennis gestel dat Bester uit die Mangaung-maksimumveiligheidsgevangenis in Bloemfontein ontsnap het. Ses dae later het die inspekterende regter vir korrektiewe dienste, Edwin Cameron, in ŉ skrywe aan Ronald Lamola, minister van korrektiewe dienste, uitgestippel hoe hy vermoed dit gedoen is. Dié onthullings is Woensdag gemaak tydens ŉ sitting van die parlementêre portefeuljekomitee oor justisie waarin die omstandighede rakende Bester se ontsnapping bespreek is. Hoewel owerhede oënskynlik maande lank reeds geweet het van Bester se ontsnapping, is hy eers verlede week in Tanzanië vasgetrek nadat meer besonderhede oor die voorval in Maart bekend geword het. Hier is die tydlyn van gebeure voor, tydens en ná Bester se ontsnapping: April 2022 Mei 2022 Junie 2022 Julie 2022 Augustus 2022 Oktober 2022 November 2022 Januarie 2023 Februarie 2023 Maart 2023 April 2023 Hierdie berig is oorspronklik op GroudUp gepubliseer en word met vergunning hier gebruik.